
Taotleja esindaja ees- ja perekonnanimi
/allkirjastatud digitaalselt/
Maatoimingute platvormi rakenduste juurdepääsuõiguste tingimused
1. ÜLDSÄTTED
1.1. Käesolevad juurepääsuõiguste tingimused loetakse Maa- ja Ruumiameti (edaspidi ka rakenduse teenuse osutaja, maatoimingute platvormi infosüsteemide vastutav töötleja) ja juurdepääsuõigust sooviva isiku (edaspidi ka rakenduse kasutaja) kokkuleppeks.
1.2. Käesolevad tingimused kehtivad kõigi Maa- ja Ruumiameti maatoimingute platvormi elektrooniliste andmekogudega seotud rakendustele juurdepääsuõiguste andmisel, sh minu kataster, kitsenduste infosüsteem, katastri kõlvikute kaart, maa hindamise infosüsteem, katastri riigivara ruumiandmete keskkond, riigimaa oksjonikeskkond ja tehingute andmebaas.
1.3. Maatoimingute platvormi rakenduste vastutav töötleja on Maa- ja Ruumiamet.
1.4. Maatoimingute platvormi rakenduste volitatud töötleja on KeMIT.
1.5. Maatoimingute platvormi rakenduste kasutaja tuvastamine toimub ID-kaarti, Mobiil-ID või Smart-ID teenust kasutades.
1.6. Maatoimingute platvormi rakenduste kasutamine toimub tasuta.
1.7. Maatoimingute platvormi rakenduste kasutajatugi töötab tööpäeviti vahemikus 9:00-15:00 telefonil 665 0600 või e-posti aadressil info@maaruum.ee.

2. JUURDEPÄÄSUÕIGUSTE ANDMINE
2.1. Juurdepääsuõiguse avamiseks esitab rakendusi kasutada sooviv asutus või isik vormikohase taotluse e-posti aadressile maaruum@maaruum.ee.  
2.2. Juurdepääsuõiguse avamise taotluse esitamisega loetakse rakenduse kasutaja käesolevate tingimustega nõustunuks. 
2.3. Kui õigused on rakendusele juurdepääsuks käesolevate tingimuste kehtestamise ajal juba olemas, loetakse rakenduse kasutaja tingimustega nõustunuks, kui ta ei avalda pärast tingimustega tutvustamist kahe nädala jooksul soovi rakenduse kasutamist lõpetada.
2.4. Maa- ja Ruumiamet fikseerib pärast taotluse esitamist juurdepääsuõiguste kokkuleppes juurdepääsu taotleja rolli ja vajadusel rakenduste kasutuse iseloomust tulenevad juurdepääsuõiguse eritingimused. Sõltuvalt rakenduse omadustest on juurdepääsuõigused taotlenud kasutajal õigus pärast kasutajaõiguste saamist lisada temaga seotud asutuse piires täiendavaid kasutajaõigusi. Kõik isikud, kellele kasutaja annab juurdepääsuõigused loetakse käesolevate tingimustega nõustunuks. Kasutaja, kes on saanud õiguse temaga seotud asutuse kasutajate lisamiseks haldab oma asutuse kasutajaid, sh märgib kasutajate juurdepääsuõigused lõppenuks.
2.5. Vajadusel kooskõlastab Maa- ja Ruumiamet juurdepääsuõiguste andmise maatoimingute platvormi infosüsteemide volitatud asutusega. 
2.6. Juurdepääsuõigus antakse juhul, kui rakenduse vastutav töötleja on veendunud, et kasutajal on õiguslik alus ja/või põhjendatud huvi juurdepääsu saamiseks. 
2.7. Juurdepääsuõiguse avamisega loetakse rakenduse teenuste osutaja ja kasutaja andmeteenuse kasutuskokkulepe sõlmituks.

3. RAKENDUSE KASUTAMISE TINGIMUSED
3.1. Rakenduste teenuseid osutatakse ja kasutatakse vastavalt käesolevale juurdepääsuõiguste kasutamise kokkuleppele. 
3.2. Rakenduste kasutamiseks loetakse rakenduste kaudu kättesaadavate andmete töötlemist (sh vaatamist, muutmist, kustutamist, alla laadimist) mistahes viisil või eesmärgil.
3.3. Maatoimingute platvormi rakenduste kaudu pakutavaid teenuseid kasutatakse kooskõlas kõikide kehtivate õigusaktidega, heas usus ja hoidudes mistahes kahjustavast tegevusest.
3.4. Rakenduste kaudu teatavaks saanud avaandmed on kõigile vabalt ja avalikult kasutamiseks.
3.5. Rakenduste kaudu teatavaks saanud juurdepääsupiiranguga teavet kohustub rakenduse kasutaja hoidma saladuses ning töötlema ja avaldama seda üksnes seaduses sätestatud alustel ja korras.
3.6. Rakenduste kasutamisel tuleb järgida mõistliku kasutuse põhimõtet.
3.7. Rakenduste kasutamisel on keelatud tegevused, mis kahjustavad ükskõik mis viisil rakenduste toimimist. 
3.8. Maatoimingute platvormi infosüsteemide vastutav või volitatud isik võib piirata või lõpetada rakenduse kasutamise, kui tekib kahtlus rakenduse kasutaja toimingute turvalisuse osas. Rakenduse kasutamise peatamisest ja lõpetamisest teavitatakse rakenduste kasutajat viivitamatult.
3.9. Maatoimingute platvormi infosüsteemide vastutav või volitatud isik võib piirata rakendustele juurdepääsu täielikult või osaliselt teenuste parandamiseks või hooldamiseks vajalike tööde tegemiseks. 
3.10. Planeeritud rakenduste teenuste katkestustest teavitatakse rakenduse kasutajaid esimesel võimalusel, kuid mitte hiljem kui viis tööpäeva enne katkestust.
3.11. Rakenduste kasutamisega seotud teenuse osutaja kontakt on info@maaruum.ee.

4. ISIKUANDMED
4.1. Maatoimingute platvormi rakendustesse sisse logimisel nõustub rakenduse kasutaja rakenduste kasutustingimustega ja on teadlik, et:
4.1.1. tema isikuandmeid töödeldakse ja säilitatakse teenuse osutamiseks vajalikus ulatuses;
4.1.2. tema andmete kohta tehakse päringuid teise andmekogusse, kui see on vajalik teenuse 	osutamiseks.

5. VASTUTUS
5.1. Maatoimingute platvormi infosüsteemide vastutav või volitatud isik vastutab kokkuleppe rikkumisel vaid tahtliku rikkumise korral, millisel juhul on rakenduse kasutajal õigus nõuda vastava rikkumisega tekitatud otsese varalise kahju hüvitamist. 
5.2. Maatoimingute platvormi infosüsteemide vastutav või volitatud isik ei ole vastutav mis tahes muu rakenduse kasutajal tekkida võiva kahju eest. Sealhulgas ei vastuta maatoimingute platvormi infosüsteemide vastutav või volitatud isik kahju eest, mis tuleneb rakenduste kasutamisest või sellest, et rakendused ei olnud kättesaadavad.

6. MUUD TINGIMUSED
6.1. Maatoimingute platvormi infosüsteemide vastutaval töötlejal on õigus käesolevaid juurdepääsutingimusi ühepoolselt muuta.  Muudetud juurdepääsutingimused avaldatakse veebilehel ja need muutuvad kehtivaks avaldamisest alates. Iga kasutajat eraldi juurdepääsutingimuste muutmisest ei teavitata.
6.2. Vaidlused püütakse lahendada läbirääkimiste teel. Juhul, kui läbirääkimised ei anna tulemusi, lahendatakse vaidlus Eesti Vabariigi õigusaktide kohaselt.
